AGINDUA, 2021eko otsailaren 9koa, Kultura eta Hizkuntza Politikako sailburuarena, 2021ean euskara eta genero berdintasunari buruzko ikerlanak egiteko lau bekatarako deialdia arautzen eta onartzen duena. - Eusko Jaurlaritza - Euskadi.eus\nAGINDUA, 2021eko otsailaren 9koa, Kultura eta Hizkuntza Politikako sailburuarena, 2021ean euskara eta genero berdintasunari buruzko ikerlanak egiteko lau bekatarako deialdia arautzen eta onartzen duena.\n2. artikulua Beka bakoitzaren edukia eta ezaugarriak.\n3. artikulua Baliabide ekonomikoak eta ordainketa.\n4. artikulua Deialdiaren kudeaketa.\n5. artikulua Ikerketa-beken onuradun izateko baldintzak.\n6. artikulua Eskabideak aurkeztea eta izapidetze elektronikoa.\n7. artikulua Eskabideak formalizatzea eta agiriak.\n8. artikulua Aurkeztutako eskabideetan egindako akatsak zuzentzea.\n10. artikulua Balorazio-irizpideak eta hautagaitzak hautatzea.\n12. artikulua Bateraezintasuna.\n13. artikulua Jabetza intelektualaren eta ustiapen eskubideak.\n14. artikulua Onuradunen betebeharrak.\n15. artikulua Bekaren iraupena.\n16. artikulua Dirua itzultzeko arrazoiak.\nEuskal Autonomia Erkidegoaren Administrazioko sailak sortu, ezabatu eta aldatzen dituen eta horien egitekoak eta jardun-arloak finkatzen dituen Lehendakariaren irailaren 6ko 18/2020 Dekretuaren 2. artikuluak Euskal Autonomia Erkidegoko Administrazioaren sailen egitura zehazten du, eta sail horien artean Kultura eta Hizkuntza Politikakoa dago. 14. artikuluak, bestalde, honako egiteko eta jardun-arlo hauek esleitzen dizkio sail horri, besteak beste:\n82/2017 Dekretuak, apirilaren 11koak, Kultura eta Hizkuntza Politika Sailaren egitura organikoa eta funtzionala ezartzen du. Bertan, Hizkuntza Politikarako Sailburuordetzaren egitekoak zehazten ditu, eta horien artean honakoak daude:\na) Eusko Jaurlaritzaren hizkuntza-politika artikulatzea eta jarraipena egitea euskararen erabilera normalizatzeari dagokionez, eta, Eusko Jaurlaritzak emanda, Euskal Autonomia Erkidegoko administrazio publikoek arlo horretan bete behar dituzten jardun-irizpideak ezarri eta garatzea.\nh) bestelako hizkuntza-ikerketak egin eta bultzatzea.\nBestalde, genero-ikuspegia txertatzea, nazioartean eta Europan gomendatzen diren lan-estrategietako bat izateaz gain, emakumeen eta gizonen berdintasunaren arloan euskal botere publikoen jarduna gidatu eta bideratu behar duten printzipio orokorretako bat ere bada, Emakumeen eta Gizonen Berdintasunerako otsailaren 18ko 4/2005 Legearen 3.4 artikuluaren arabera. artikuluak honakoa dio: Euskal herri-aginteek genero-ikuspegia txertatu behar dute beren politika eta ekintza guztietan, halako moduz non horietan guztietan ezberdintasunak ezabatzeko eta emakumeen eta gizonen berdintasuna sustatzeko helburu orokorra ezarriko duten.\nLege horren ondorioetarako, honako hau da genero-ikuspegia txertatzea: emakumeen eta gizonen egoera, baldintza, jomuga eta beharrizan ezberdinak modu sistematikoan kontuan hartzea, eta, horretarako, ezberdintasunak ezabatzeko eta berdintasuna sustatzeko helburu eta jarduketa zehatzak txertatzea politika eta ekintza guztietan, maila guztietan eta horien plangintza-, egikaritze eta ebaluazio-fase guztietan.\nEra berean, kontuan hartu behar da Emakumeen eta Gizonen arteko Berdintasunerako otsailaren 18ko 4/2005 Legearen II. kapituluan estatistikei eta azterlanei buruz jasotakoa, eta, zehazki, 16. artikuluan estatistiken eta azterlanen egokitzapenari buruz ezarritakoa: genero-ikuspegia eguneroko jardueran benetan integratzen dela bermatzeko, euskal herri-aginteek beren azterlanak eta estatistikak egiterakoan hainbat neurri hartu behar dituzte. Eta horien artean azpimarratzen ditugu honako artikuluak: 16.b «Estatistikako eragiketetan adierazle berriak ezarri eta sartu, hain zuzen ere emakumeen eta gizonen balio, rol, egoera, baldintza, jomuga eta beharretan dauden aldeak, horien guztien adierazpena eta aztertuko den errealitatearekin duten elkarreragina hobeto ezagutzea posible egiteko»; 16.e «esku-hartzearen eremu ezberdinetan emakumeek eta gizonek bizi dituzten egoera, baldintza, jomuga eta premia ezberdinen berri edukitzea».\nHorretarako, Kultura eta Hizkuntza Politika Sailak 2018an onartu zuen Emakumeen eta Gizonen Berdintasunerako Plana, eta bertan biltzen dira sailak legealdi honetan berdintasunaren alorrean sustatuko dituen politiken gida-lerroak. Gida-lerro horiek EAEko VII. Berdintasun Planean eta 4/2005 Berdintasunerako Legean oinarrituta daude. Saileko Planak, Hizkuntza Politikarako Sailburuordetzari dagokionez, hainbat helburu eta konpromiso ezartzen ditu, eta horien artean honako hauek azpimarratu nahi ditugu:\nhelburua: azterketa soziolinguistikoan genero ikuspegia txertatu eta generoaren eta hizkuntzaren inguruko ikerketak sustatu.\nhelburua: berdintasun politiken (feminismoaren) eta hizkuntza politiken (euskalgintzaren) ezagutza eta praktika uztartzeko lagungarri izango den marko teorikoa, diskurtsoa, eztabaida guneak eta ezagutza eraiki.\nLegegintzaldi honetan, bi helburu horiek lortzeko, hainbat jarduera egin izan dira. Horien artean, Hizkuntza Politikarako Sailburuordetzak egun dituen tresna estatistikoak aztertu dira eta proposamenak eta genero ikuspegia txertatzeko egokitzapenak egin dira. Baina ditugun tresnak egokitzea nahiko ez dela antzematen dugu. Genero eta hizkuntzaren ezagutza-markoa osatzea eta indartzea beharrezkoa dela pentsatzen dugu. Marko horrek balio behar du emakumeen eta gizonen balio, rol, egoera, baldintza, jomuga eta beharretan dauden aldeak antzemateko eta horien guztien adierazpenak hizkuntzarekin duen elkarreragina hobeto ezagutzeko.\nEzagutza-marko berri hori eraikitzeko, honako ildoetan ikertzea ezinbestekotzat jotzen dugu: euskararen biziberritze-prozesuak generoari nola eragiten dion ulertzeko ikerketak; generoaren ikuspegia txertatuz eraikitzen diren euskararen biziberritze-prozesuei buruzko ikerketak; hainbat eremutan (hezkuntza, lan mundua, familia, aisialdia eta kirola...) generoa eta hizkuntza uztartzen dituzten corpusen, komunikazioen edota diskurtsoen azterketak; eta, azkenik, euskararen biziberritzean emakumeek izan duten rolari buruzko ikerketa lanak (ahozko ondarea baliatuz edota ikerketa bibliografikoak eginez).\nEzagutza horiek uztartzen dituzten azterlanak garatzea eta zabaltzea funtsezkoa da eztabaida publikorako eta erabaki politikoak hartzeko, are gehiago genero-ikuspegia, gainerako eremuetan bezala, hizkuntza-politikan txertatu nahi badugu. Politikak planifikatzeko, abiarazteko eta ebaluatzeko erantzukizun politikoa eta teknikoa dutenen artean lan horiek hedatzea onuragarria da, lan-tresna garrantzitsuak izango direlako hizkuntzari eta generoari buruzko alderdiei ekiteko, alderdi horiek aztertzeko eta normalizaziorantz aurrerapausoak emateko neurriak proposatzeko. Gainera, beka-modalitatearen bidezko sustapen-jarduerak onuradunen ibilbide profesionala eta prestakuntza garatzea ahalbidetzen du.\nDeialdi honen xedea lau beka ematea da 2021. urtean, euskara eta genero berdintasunari buruzko ikerlanak egiteko.\nEsleituko den beka bakoitzaren ikerketa-gaiak honakoak izango dira:\n1. beka: euskararen biziberritze prozesuak generoari lotuta ulertzeko ikerketa teoriko edota metodologiko demolinguistikoak.\n2. beka: generoaren ikuspegia txertatuz eraikitzen diren euskararen biziberritze prozesuei buruzko ikerketa aplikatuak.\n3. beka: hainbat eremutan (hezkuntza, lan mundua, familia, aisialdia eta kirola...) generoa eta hizkuntza uztartzen dituzten corpus, komunikazio edota diskurtso azterketak.\n4. beka: euskararen biziberritzean emakumeek izan duten rolari buruzko ikerketa lanak (ahozko ondarea baliatuz edota ikerketa bibliografikoak eginez).\nBeken xedearen ondoriozko lanak euskaraz egingo dira.\nDeialdi honetara bideratutako baliabide ekonomikoak 2021eko aurrekontu-ekitaldiaren kontura izango dira, eta kopurua 30.000 eurokoa izango da guztira.\nBeka bakoitza 7.500 eurokoa izango da, eta Hizkuntza Politikarako Sailburuordetzak bekaren helburu den azterlana jaso, aztertu eta ontzat emandakoan ordainduko da.\nBeka hartu duen banakoak edo taldeak bekari uko egiten badio, galdu egingo ditu oinarri hauetan adierazitako eskubide guztiak.\nGizarte Segurantzari dagokionez, beken deialdi hau ez dago Errege Dekretu honen mende: prestakuntza-programetan parte hartzen duten pertsonak Gizarte Segurantzako Erregimen Orokorrean sartzeko baldintzak arautzen dituen urriaren 24ko 1493/2011 Errege Dekretua, Gizarte Segurantzako sistema eguneratzeari, egokitzeari eta modernizatzeari buruzko abuztuaren 1eko 27/2011 Legearen hirugarren xedapen gehigarrian aurreikusitakoa garatzekoa.\nEskatzaileak pertsona fisikoak banaka edo pertsona fisikoen taldeak izan daitezke.\nEskatzaileek egunean izan beharko dute zerga-betebeharren eta Gizarte Segurantzarekiko betebeharren ordainketa, bai bekaren eskabidea egiteko unean, baita egindako lanaren justifikazioa egin eta hari dagokion diru-kopurua jasotzeko unean ere.\nOnuradunei dirulaguntzak eman eta, hala dagokionean, ordaintzeko, Euskal Autonomia Erkidegoko Administrazio Orokorrak eta haren erakunde autonomiadunek emandako izaera bereko laguntzen edo dirulaguntzen esparruan hasi eta oraindik izapidetze-fasean dagoen edozein itzulketa- edo zigor-prozedura amaiturik egon behar da. Era berean, dirulaguntza emateko eta, hala badagokio, ordaintzeko, jasotako dirulaguntza itzuli beharko da, baldin eta, itzulketa-prozedura bat amaitzean, horri buruzko ebazpenean jasotako dirua itzuli behar dela erabakitzen bada.\nEskatzaile batek baino gehiagok ikerlan bakarra aurkezten badute, horren titularkideek euren arteko bat izendatu beharko dute Administrazioaren aurrean koordinatzaile eta ordezkari izan dadin, Dirulaguntzei buruzko azaroaren 17ko 38/2003 Lege Orokorraren 11.3 artikuluan ezarritako betebeharrei jarraikiz.\nBeken onuradun izan daitezkeen pertsona fisikoak aurrez beka bera beste erakunde publiko edo pribatu batzuetatik lortu ez duten banakako pertsonak edo pertsona fisikoen taldeak izango dira, eta Dirulaguntzei buruzko 38/2003 Lege Orokorraren 13. artikuluaren 2. eta 3. apartatuetan ezarritako gainerako baldintzak bete beharko dituzte.\nDirulaguntzei buruzko azaroaren 17ko 38/2003 Lege Orokorraren 13. artikuluan ezarritako baldintzez gain, eskatzaileek honako baldintza hauek bete beharko dituzte:\nGutxienez, Euskararen C1 ALTE ezagutza-maila ziurtatzen duen honako egiaztagiriren baten jabe izatea: HABEren C1 maila; EGA; IVAPen 3. HE; HEOren C1 maila.\nEz izatea administrazio-zehapenik edo zehapen penalik sexu-bereizkeria egiteagatik, eta ez izatea Emakumeen eta Gizonen Berdintasunerako otsailaren 18ko 4/2005 Legeak edo beste xedapen batzuek ebazpen honetan araututako bekak eskatzeko ezgaitzen duten debekurik, zehapenak irauten duen bitartean.\nAgindu honen babesean ematen diren dirulaguntzak eskuratzeko eskabideak aurkezteko epea hilabetekoa izango da, agindua argitaratu eta hurrengo egunetik aurrera.\nPertsona fisikoek, banaka, bide presentziala zein elektronikoa erabil dezakete deialdi honetako izapideak eskatzeko, kontsultatzeko eta bideratzeko. Pertsona fisikoen taldeek, aldiz, ezinbestean bide elektronikoa erabili beharko dute deialdi honetako izapideak eskatzeko, kontsultatzeko eta bideratzeko.\nBanaka aurkezten diren pertsona fisikoen kasuan, eskabidea egiteko eta dokumentazioa aurkezteko bide horietako bat presentziala edo elektronikoa erabiltzeak ez du esan nahi bidez aldatu ezin denik prozeduraren ondorengo izapideetan; alegia, edonoiz aldatu daiteke bidea, halaxe jasotzen baitu Administrazio Elektronikoari buruzko otsailaren 21eko 21/2012 Dekretuak.\nBide presentziala: eskabideak aurrez aurre aurkeztu ahal izango dira Zuzenean Zerbitzuaren bulegoetan, EAEko erregistro osagarrietan (Euskal Autonomia Erkidegoko Administrazio Orokorraren eta bere erakunde autonomoen erregistroen sorrera, antolaketa eta funtzionamenduari buruzko apirilaren 29ko 72/2008 Dekretuan jasotakoak) edo Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan aurreikusitako organoetan edo bulegoetan. Zuzenean Zerbitzuan eskabideak aurkezteko, aldez aurreko hitzordua eskatu beharko da ezinbestean (https://www.euskadi.eus/hitzordua-zuzenean).\nBide elektronikoa: eskabideak Euskal Autonomia Erkidegoko Administrazio Publikoaren egoitza elektronikoan edota artikulu honen 4. atalean aipatzen diren helbideetan aurkeztuko dira, edo Administrazio Publikoen Administrazio Prozedura Erkidearen urriaren 1eko 39/2015 Legearen 16.4 artikuluan aurreikusitako organoen erregistro elektronikoen aurrean.\nEskaerak, erantzukizunpeko adierazpenak eta gainerako ereduak bai bide presentziala erabiliz bai bide elektronikoa erabiliz, nola tramitatu behar diren azaltzen dituzten argibideak Administrazio-bulegoan eta euskadi.eus-en honako helbide honetan daude ikusgai: https://www.euskadi.eus/zerbitzu_elkartzea/2021/berdintzen-bekak-2021/web01-tramite/eu/\nPertsona fisikoek banaka zein pertsona fisikoen taldeek nahi duten hizkuntza ofizialean aurkeztu ahal izango dute eskaera, atxikitako dokumentazioarekin batera. Halaber, eskatzaileak aukeratzen duen hizkuntza hori erabili ahal izango da prozedura osoan, Euskararen Erabilpena Arautzen duen 1982ko azaroaren 24ko 10/1982 Oinarrizko Legearen 5.2.a) eta 6.1 artikuluek xedatzen duten moduan.\nEskaerarekin batera aurkeztuko diren dokumentuak, erabilitako bidea presentziala edo elektronikoa edonolakoa dela ere, ondorengo ezaugarriak izan beharko dituzte:\nDeskargatzeko ereduak erabiliko dira, eta ereduaren formatuan aurkeztuko dira.\nBestelako dokumentazioa, ahal bada, PDF formatuan aurkeztuko da.\nDokumentazio elektroniko guztiaren gehienezko tamaina 30 Mb-koa izango da.\nDena den, diharduen administrazioak dagoeneko bere esku duen agiririk ez aurkezteko eskubidea izango du eskatzaileak. Ondorio horietarako, interesdunak edozein administrazioren aurrean aurkeztutako dokumentuen kasuan, interesdunak adierazi beharko du noiz eta zer administrazio-organoren aurrean aurkeztu zituen dokumentu horiek eta, datu pertsonalak tartean badaude, kontsulta egin ahal izateko berariazko onespena aurkeztu beharko du.\nEskabideak aurkezteak esan nahi du espresuki eta formalki onartzen direla deialdi honetako oinarriak definitzen dituzten baldintzak.\nEuskal Autonomia Erkidegoko Administrazio Publikoaren egoitza elektronikoan identifikaziorako eta sinadura elektronikorako onartzen diren bitartekoak honako helbide honetan daude eskuragarri: https://www.euskadi.eus/ziurtagiri-elektronikoak\nEusko Jaurlaritzaren Ordezkarien Erregistrora Egoitza Elektronikotik sartzen da honako helbide honen bidez: https://www.euskadi.eus/ordezkariak\nJakinarazpen elektronikoak Euskal Autonomia Erkidegoko Administrazio Publikoaren egoitza elektronikoko «Nire karpeta»-ren bidez egingo dira: https://www.euskadi.eus/nirekarpeta\nPertsona fisikoek banaka edo pertsona fisikoen taldeek, eskabidearekin batera, honako erantzukizunpeko adierazpen hauek aurkeztu behar dituzte:\nErantzukizunpeko adierazpena, adierazten duena izenpetzaileak ez duela administrazio-zehapen edo zehapen penalik sexu-bereizkeria egiteagatik, eta ez zaiola debekurik ezarri, Emakumeen eta Gizonen Berdintasunerako otsailaren 18ko 4/2005 Legearen itzalpean, zehapenak irauten duen aldian ebazpen honetan araututako bekak eskatzeko.\nErantzukizunpeko adierazpena, egiaztatzeko eskatzaileak ez duela dirulaguntzak edo laguntza publikoak jasotzea eragozten dion administrazio-zehapenik edo zehapen penalik, ez eta laguntzak jasotzeko gaitasuna kentzen dion lege-debekurik ere.\nErantzukizunpeko adierazpena, adierazteko ez duela eskatu edo ez duela jaso ebazpen honetan araututako bekaren helburu bera duen dirulaguntza, laguntza, beka, diru-sarrera edo baliabiderik beste administrazio publiko edo erakunde publiko nahiz pribatu batzuetatik.\nErantzukizunpeko adierazpena, adierazteko ez duela jaso beste erakunde publiko edo pribaturen baten beka berdin edo antzekorik.\nErantzukizunpeko adierazpena, dirulaguntzak itzultzeari lotutako betebeharrak egunean dituztela azaltzen duena.\nErantzukizunpeko adierazpena, eskabidean eta dokumentazioan jasotako datuak egiazkoak direla adierazteko, eta laguntza hauen onuradun izateko indarrean den araudian ezarritako betekizunak eta betebeharrak betetzen dituela adierazteko.\nEskabidearekin batera, pertsona bakoitzeko, curriculum-eredua behar bezala sinatuta aurkeztu beharko da.\nInteresduna ez dago behartuta Eusko Jaurlaritzaren edo beste edozein administrazio publikoren esku dauden datuak eta dokumentuak aurkeztera. Bestalde, Dirulaguntzei buruzko azaroaren 17ko 38/2003 Lege Orokorraren Erregelamenduaren 22.4 artikuluarekin bat etorriz, dirulaguntzaren eskabidea aurkezteko unean, eskatzaileak baimena ematen dio organo emaileari erregelamendu horren 18. eta 19. artikuluetan ezarritako betekizunak zuzenean egiazta ditzan; kasu horretan, eskatzaileak ez du dagokion egiaztagiria aurkeztu beharko. Eskatzaileek berariaz uka dezakete baimena, dagokion ziurtagiria aurkeztuta, uztailaren 21eko 887/2006 Errege Dekretuaren 22. artikuluan ezarritakoarekin bat etorriz.\nHautaketa Batzordea osatuko dutenak honako hauek izango dira:\nJosune Zabala Alberdi andrea, Hizkuntza Ikerketa eta Koordinaziorako zuzendaria (presidentea).\nSusana Carramiñana García andrea, Kultura eta Hizkuntza Politika Saileko berdintasun-teknikaria (bokala).\nJone Miren Hernández García andrea, Euskal Herriko Unibertsitateko irakaslea (bokala).\nJon Aizpurua Espin jauna, Plangintza eta Azterlanetako zerbitzuburua (bokala).\nIdazkaria José Antonio Cayero Bilbao jauna, Kultura eta Hizkuntza Politika Saileko Zerbitzu Zuzendaritzako Aholkularitza Juridikoaren arduraduna, izango da. Idazkariak hitza izango du, baina botorik ez.\nHautaketa Batzordearen eginkizunak honakoak izango dira:\nDeialdian ezarritako baldintzak eskatzaileek betetzen dituzten ala ez aztertzea, eta onartuen eta ez onartuen zerrenda osatzea.\nOnartutako eskatzaileen eskabideak baloratzea, deialdian ezarritako irizpideen arabera.\nBalorazio-prozedura bukatutakoan, Hizkuntza Politikarako sailburuordeari balorazio-txostena bidaltzea.\nProiektuak baloratzeko, Hautaketa Batzordeak balorazio-irizpide hauek hartuko ditu kontuan:\nIkerlanaren proiektuaren kalitatea, oro har (80 puntu, gehienez):\nIkerlanaren esparru teorikoaren planteamendua (20 puntu, gehienez).\nOinarri teorikoa: ikerketak zein teoria hartzen duen oinarri.\nAurrekariak: aurretik egin diren ikerketei buruzko aipamena.\nIkerlanaren planteamendu metodologikoa (30 puntu, gehienez).\nIkergaiaren planteamendua: hipotesia(k), ikerketa bideratu duten galderak, helburua(k)...\nMetodoa: zein metodo proposatzen den ikerketaren fase bakoitzerako.\nIkerlanaren bideragarritasuna eta egutegia (20 puntu, gehienez).\nIkerketaren kronograma: ikerketaren faseak eta fase bakoitzak zer denbora-tarte hartuko duen.\nBerrikuntzak (10 puntu, gehienez).\nBeste ikerketa batzuetan oinarritzen bada, dakarren berrikuntza.\nIkerketa berritzailea bada, dakarren berrikuntza.\nPertsonaren edo taldearen ibilbidea (20 puntu, gehienez): hizkuntza eta genero berdintasuna uztartzen dituzten ikerlanetan, proiektuetan edo ekimenetan lan egiten duten banakoek edo taldeetako kideek zein ibilbide, esperientzia eta prestakuntza duten; bereziki, eskatutako bekaren ikerketa-gaiari dagokionez.\nHautaketa Batzordeak eginiko proiektuen balorazioak bi fase izango ditu, eta balorazioaren puntuazioa bi faseak bukatu ondoren emango du:\nEskaera-orrietan aurkeztutako proiektuak aztertuko ditu.\nOndoren, hautagaiei elkarrizketa egingo die. Elkarrizketan, pertsona eskatzaileak edo taldearen koordinazioa bere gain hartzen duenak, aurkeztutako memoria edo proposamena azaldu eta defendatuko du. Hautaketa Batzordeak galderak egin ditzake azaldutakoari buruz, bekaren xedeari buruz eta beketan baloratutako alderdiei buruz. Elkarrizketa grabatu egingo da.\nGutxienez 50 puntu lortzen ez dituzten proposamenak atzera botako dira.\nProiektuen balorazioa egin ondoren, Hautaketa Batzordeak balorazio-txostena idatzi eta Hizkuntza Politikarako sailburuordeari bidaliko dio.\nHautaketa Batzordearen balorazio-txostena jaso ondoren, Hizkuntza Politikarako sailburuordeak ebazpen adierazia emango du. Ebazpenak honakoak jasoko ditu:\nDeialdian ezarritako baldintzen arabera onartutako eta ez onartutako eskabideen zerrenda.\nBalorazioa egin ondoren baztertutako eskabideen zerrenda.\nBeka jaso duten proiektuen zerrenda eta ordezkoen zerrenda.\nBekaren batean gutxieneko puntuaziorik lortzen duen proiekturik ez badago, beka eman Gabe geratuko da.\nDirulaguntzak lehia-konkurrentziako prozeduraren bidez esleituko dira. Dirulaguntzei buruzko azaroaren 17ko 38/2003 Lege Orokorraren ondorioetarako, norgehiagokatzat hartuko da dirulaguntzak emateko erabilitako prozedura, aurkeztutako eskabideak konparatuz, lehentasun-ordena ezartzeko, oinarri arautzaileetan eta deialdian aurrez finkatutako balorazio-irizpideen arabera, eta deialdian kreditu erabilgarriaren barruan ezarritako mugarekin.\nEbazpena banan-banan jakinaraziko zaie banako zein talde onuradunei, bide elektronikoz edo postaz. Aldi berean, emandako beken zerrenda Euskal Herriko Agintaritzaren Aldizkarian argitaratuko da.\nEskabideak ebazteko eta ebazpena jakinarazteko epea hiru hilekoa izango da gehienez ere, Agindu hau Euskal Herriko Agintaritzaren Aldizkarian argitaratu eta hurrengo egunetik aurrera. Epe horretan banakoari edo taldeari ebazpenik jakinarazi ezean, bekaren eskaera ezetsi egin dela ulertuko da, urriaren 1eko 39/2015 Legearen 25.1 artikuluan ezarritakoaren arabera (39/2015 Legea, Administrazio Publikoen Administrazio Prozedura Erkidearena).\nEbazpen horren aurka gora jotzeko errekurtsoa jarri ahal izango dute interesdunek Kultura eta Hizkuntza Politikako sailburuaren aurrean, hilabeteko epean, argitaratu eta hurrengo egunetik aurrera.\nJabetza intelektualaren eskubideari buruzko arauen esparruan eta indarreko legedian jasotakoaren arabera erabiliko dira beka jaso duten lanak.\nGeneroa eta hizkuntza uztartzen dituen ikerketa-lerroa sustatzeko, Eusko Jaurlaritzak zabalkundea eman ahal izango die lan horiei.\nEbazpen honetan arautzen diren beken onuradunek pertsonak nahiz taldeak Euskal Autonomia Erkidegoko Ogasun Nagusiaren Antolarauei buruzko Legearen Testu Bateginaren 50.2 artikuluan ezarritako betekizunak bete beharko dituzte, dirulaguntzei buruzko 38/2003 Lege Orokorraren 14. artikuluan ezarritakoaren arabera (BOE, 276. zk., 2003ko azaroaren 18koa), eta bereziki, honako hauek:\nEmandako beka onartu behar dute. Horrela, beka eman zaiela jakinarazteko idazkia jaso eta hamabost eguneko epean, onuradunek pertsonak nahiz taldeak bekari beren-beregi eta idatziz uko egiten ez badiote, beka onartu egin dutela esan nahiko du. Onuradunen batek beka onartu aurretik uko eginez gero, hurrengo eskatzaileari emango zaio, puntuazio-ordenaren arabera.\nBeka zertarako eman den, helburu horretarako erabili beharko dute, eta, gutxienez hiru hilean behin, horretarako jarritako egutegiaren arabera, egindako lanaren eta lortutako emaitzen berri eman beharko diote Hizkuntza Politikarako Sailburuordetzako Hizkuntza Ikerketa eta Koordinaziorako Zuzendaritzari.\nEgindako lanen argitalpen eta publizitate orotan, Kultura eta Hizkuntza Politika Sailaren laguntza jaso dela azaldu behar da. Horretarako, erakundearen marka erreproduzitu beharko da publizitate-euskarrian, parte-hartze mailaren arabera dagokion tamainan, kokalekuan eta ikuskeran, Eusko Jaurlaritzaren erakunde-nortasunaren eskuliburua arautzen duen abuztuaren 31ko 318/1999 Dekretuarekin bat etorriz. Marka Hizkuntza Politikarako Sailburuordetzako Hizkuntza Ikerketa eta Koordinaziorako Zuzendaritzan eska daiteke. Erakundearen logotipoa jarri beharko da bekaz lagundu den lanean, 38/2003 Lege Orokorraren 18.4 artikuluan ezarritakoa betez.\nLagundutako ikerlanen bi kopia (koadernatuak) bidali beharko dira Hizkuntza Politikarako Sailburuordetzako Hizkuntza Ikerketa eta Koordinaziorako Zuzendaritzara, eta beste kopia bat euskarri informatikoan. Lana behar bezala hedatuko da Kultura eta Hizkuntza Politika Sailak egokitzat jotzen dituen bide eta euskarrietan, herritarrak sentsibilizatzen laguntzeko eta bekadunen etorkizuneko garapen profesionala sustatzeko eta laguntzeko. Lanaren egileak beti aipatu behar dira eta erabat bete beharko da jabetza intelektualerako eskubidea arautzen duen araudia.\nOnuradunek egunean izan beharko dute zerga-betebeharren eta Gizarte Segurantzarekiko betebeharren ordainketa, lanaren justifikazioa egin eta hari dagokion diru-kopurua jasotzeko unean.\nOnuradunek egunean izan beharko dituzte itzulketa-betebeharrak ordainketa egiteko unean.\nOnuradunek Eusko Jaurlaritzaren Ogasun eta Ekonomia Saileko Hirugarrenen Erregistroan alta emanda izan beharko dute.\nBekak emateak ez du inolako kontratu-, lan- edo estatutu-harremanik ezartzen administrazio emailearekin, eta ez da administrazioaren bulegoetan egingo.\nBekak bederatzi hilabete iraungo du, deialdiaren ebazpena jakinarazten den unetik aurrera, eta ezingo da epe hori luzatu 2022ko urtarrilaren 31tik aurrera.\nBeka emateko kontuan hartu diren baldintzetako bat edo batzuk betetzen ez direla egiaztatzen bada, jasotako zenbateko guztia eta zenbateko horri dagozkion berandutze-interesak itzuli beharko dira Euskal Autonomia Erkidegoko Diruzaintza Nagusira, hala ezartzen baitute Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuak eta Euskal Autonomia Erkidegoko Aurrekontu Orokorren kargurako dirulaguntzen bermeen eta itzulketen araubide orokorra arautzen duen eta horien kudeaketan parte hartzen duten erakunde laguntzaileek bete beharreko baldintzak, araubidea eta betebeharrak ezartzen dituen abenduaren 17ko 698/1991 Dekretuak. Ezarritako baldintzak edota betebeharrak betetzen ez direnean, abenduaren 17ko 698/1991 Dekretuaren 5. artikuluan agindutakoari jarraituko zaio emandako beka itzultzeko.\nHorrez gain, dagozkion gainerako ekintzak gauzatuko dira. Zehazkiago, dirua itzultzeko arrazoi izango dira Dirulaguntzei buruzko azaroaren 17ko 38/2003 Lege Orokorraren 36. eta 37. artikuluetan jasotako ekintza eta egoerak.\nDatuen babeserako informazioa.\nDonostia-San Sebastián kalea 1, 01010-Vitoria-Gasteiz.\nHelburua: euskara eta genero berdintasunari buruzko ikerlanak egiteko lau beka ematea 2021. urtean.\nEskubideak: datuak eskuratzeko, zuzentzeko eta ezabatzeko eskubidea duzu, baita informazio osagarrian jasotzen diren bestelako eskubide batzuk ere.\nInformazio osagarria: gure web orrian kontsulta dezakezu Datuen Babesari buruzko informazio gehigarri eta zehaztua.\nAgindu honek amaiera ematen dio administrazio-bideari, eta, beronen aurka, interesdunak aukerako berraztertze-errekurtsoa aurkeztu ahal izango dio Kultura eta Hizkuntza Politikako sailburuari, hilabeteko epean, Euskal Herriko Agintaritzaren Aldizkarian argitaratu eta hurrengo egunetik aurrera. Bestela, zuzenean administrazioarekiko auzi-errekurtsoa aurkeztu ahal izango du interesdunak Euskal Autonomia Erkidegoko Justizia Auzitegi Nagusiko Administrazio Auzien Salan, bi hilabeteko epean, agindu hau Euskal Herriko Agintaritzaren Aldizkarian argitaratu eta hurrengo egunetik aurrera.


galdatzeaz eta igurikatzeaz.\n1. JESUSEK. Nere haurra, ni niz Jauna: atsegabean nik dut azkartzen bihotza. Ni ganat zato, atsegabean zirelarik.\nLasterrago ez baduzu ukaiten laguntza zerutik, berantegi baitzira lotzen othoitzari. Alabainan niri khartsuki othoitz egin aitzin, bazterrerat zeiharkatzen zira aringailu bilha eta kontsolamendu andana baten. Bainan diren guziak guti zaizkitzu, ohartu arte nik ditutala altxatzen nere laguntzari daudenak, eta nitaz kanpo ez dela behar bezalako laguntzarik, ez kontseilu onik, ez eta sendagailu iraunkorrik.\n2. Orai haatik, ekaitzaren ondotik zure-baitaratua baitzira, indar berriak harzkitzu, nere urrikalmenduaz orhoituz: ezen zuri hurbil nago guzien antolatzeko, ez bakharrik osoki, bainan oraino nasaiki antolatzeko eta gaindika.\nEzin eginik ba othe da deusik neretzat? Ala erraiten eta ez egiten duenaren pare niz ni? Fedea non duzu? Zaude azkar eta tente. Izan zite jasankor eta gogor, gizona, bere tenorean jinen zaitzu zoriona. Igurika nezazu, igurika: jinen nitzaitzu eta sendaturen zitut. Debruaren sare bat da zure asaldadura; zinez ez duzu izitzekorik.\nGeroaz duzun griñak zer dakar, atsegaberik eta nahigaberik baizen? Egunean eguneko gaitzbidea bekizu aski. Geroaz histea edo boztea alfer eta debalde da, zuk asmatua ez baita sekula gertaturen orobat.\n3. Bainan ametsezko gogoeta hoiek gizona enganatzen dute, jitea halakoa duelakotz; arima oraino ahul delako marka bertzalde, etsaiak gogoratzen dionari hain errexki jarraikitzen denean. Huni egia ala gezurra berdintsu zaizko, gizona lillura eta engana dezaken ber; bat bera zaio, oraiko gauzen amodioaz ala geroko gaitzen beldurraz zangopera zitzan, baldin azpiratzen bazitu.\nZure bihotza ez bedi beraz nahas ez beldurretan sar. Fida zite niri eta berma nere urrikalmenduari. Nitarik urrun zirela uste duzunean, orduan nuzu ardura hurbilenik. Oro kasik galduak dauzkatzularik, orduan zira maiz merezimendu gehiagoren irabazteko menean.\nEz dira oro gal, ez bazaizkitzu nahi bezala jiten denak. Ez duzu zure oraiko ustearen arahera jujatu behar; ez eta etsitu behar, atsegabea nondik-nahi dathorkizun, atheratzeko esperantzarik gelditzen ez balitzaitzu bezala.\n4. Ez uste ukan arras debalde utzia zitutala, noiz edo noiz nahigabe zonbait igortzen dautzutalakotz, edo nahi zinuken atsegin zerbaitez gabetzen zitutalakotz hola baita zeruko erresumarat heltzen. Zuk eta nere bertze zerbitzariek, oro nahi bezala ukaitea baino, hobe duzue segur atsegabe zonbait bidean trebes hatzemaitea.\nGogoeta gordeenen berri badakit nik; badakit bihotza agor egoitea on duzula salbatzeko, oro ontsa doazkitzulakotz urgulutan sar ez ziten; ez eta alai zu baitan, ez zirena bazirela ustez. Eman dutana khen dezaket, bai eta berriz eman, nahi dutalarik.\n5. Emaiten dutana, bethi nere dago; gibelerat hartzen dutana, ez dut zuretik khentzen: nere eskutik doa ezen ontasun edozoin, edozoin dohain saindu. Zerbait atsegabe edo nahigabe igortzen dautzutalarik, ez khexa ez etsi, abian ezen arin zitzaket eta zure atsegahea atseginerat dezaket bihur. Bizkitartean, hola ari nitzaitzularilk, zuzenean nago eta eskerrak hartze baino hartzeago ditut.\n6. Zuhurra baduzu eta gauzer diren bezala behatzen badiozute, atsegabeak nehoiz ez zitu histu behar etsitzerainokoan; izaitekotz, bozkariatzea dukezu eta niri eskerren bihurtzea. Gehiago dena, zure bozkario bakharra hauxe behar litake: jo zitzatan gupidarik gabe.\nAitak maite nuen bezala zaituztet nik ere maite, nion nere dizipulu hautetsier, igortzen nituelarik ez munduko atseginetarat, bainan ba gudu izigarrienetarat; ez ohoretarat, bainan ba laidoetarat; ez lo egiterat, bainan ba lanerat; ez pausarat, bainan ba jasanaren jasanaz arimaren gain gainetik oatzerat. Nere haurra, orhoit nere hitz hoitaz.


Otsailak ez ohiko giroarekin agurtu du feria - Goierriko Hitza : Goierriko Hitza\nOtsailak ez ohiko giroarekin agurtu du feria\nArriskua badela jakin arren, udaberri garaiko eguraldi hauek lagun, patata ereiten hasi da jendea; Javier Lacallek Arabatik ekarri du hazia. Oiloak arrautza jartzen ere hasi dira.\nTipulinen, ilarren eta baben ondoren, patata erein ohi da. Oraindik goiz dela ahaztu gabe eta arriskua hartuz, gutxi batzurekin hasi ohi da jendea. Ateratzen bada ondo, eta bestela zer egingo zaio ba! Arriskua hartu eta galdu edo irabazi eguraldiak du azken hitza, batez ere aire librean. Jabier Lacalleren postura jo ohi du erosleak hazitarako patata erostera. Izan ere, 64 urte baitaramatza aguraindarrak feriaz feria. Bernedotik ekarritako patata da, «haiek Holandatik ekartzen dute eta Bernedon erein eta hori da salgai duguna». Alturan erein eta jasotako patata da, 700 metrotan, ondoren beherago eta beroxeago ereiten bada, produkzio onekoa gertatzen dela zioen Lacallek. Jaerla da –goizeko patata– eskatuena, laster ateratzen zaizkio erne-muinak honi eta segidan jateko adina kantitate ereiten da. Gehien saltzen dena, Agria –urtekoa– . Bitartekoa da Spunta, baina gutxiago saltzen omen da, egosteko oso ona den arren hezetasuna ez baitu ondo jasaten.\nBestalde, asteazkenetan askorentzako erreferentziazko tokia izaten den Nekazal Kooperatiban edo Sindikaton ere bada ereiteko patata ekologikoa, Miren izenekoa. Neiker Nekazal Ikerketa eta garapenerako zentroak lortutako hazia da, goiztiarra, hemen oso ondo egokitzen dena modu ekologikoan ere. Herediatik ekarritako hazia da hau. Denak ere, kiloa euroan salgai.\nAire librean bizi diren oiloek laster sentitzen dute argi orduak luzatzen ari direla, eta eguraldi epela lagun, emankortasuna nabarmen handitzen zaie denbora laburrean. Nabarmen da mahaiz mahai begiratuta azken 15 egun hauetan ederki erruten hasi direla; 3,5 eta 4 euro artean da dozena. Baliarraingo Edurnek, oiloenak ez ezik, antzara (0,60 euroan bakoitza) eta ahate (4 euroandozena) arrautzak ere bazituen.\nBestetik, lehen geranioak ekarri ditu Maria Dolores Mendizabalek, baina garbi adieraziz «goiz ez da ba izango? Horixe baietz. Baina negukoetan ia aukera handirik ez eta mahaiak zerbaitekin bete behar». Hala ere, gutxi batzuk saldu zituen.\nKontra neguan oraindik\nIaz otsaileko azken ferian (28an) elurra zen Ordizian eta -2 eta 0 gradu artean goizean. Nahikoa lan izan zuten iristeko etorri ziren saltzaile bakanak. Elur kontuak aipatu genituen duela 6 urte ere, justu otsailaren 27an. Alde ederreko giroa zen atzo ferian bertan. Momentuko onaldiaz hala ere, urteetako eskarmentua lagun honek izan ditzakeen ondorioak eta zuhur jokatzeko eta neguan gaudela oraindik ez ahazteko hitzetik hortzera entzuten zen.


Besta Batzordea | Commune d'Isturitz\n2019 urtean, besta batzordeak bi egitasmo antolatu eta bideratu zituen.\nLehena izan zen sagarno gaualdia, otsailaren 9an. Etorri ziren jendeek apairu goxoa dastatzeko aukera izan zuten: txorizoa sagarnoan, bakailao-tortilla, txuleta, onddozuriak, nahi bezainbat edan zitekeen sagarnoa ahantzi gabe. Gauerditik goiti, Podium Galaxiiek zuen gaualdiaren bigarren zatia alaitu gaueko laurak arte. Jende anitz hurbildu zen taldearen musiken doinura dantzan aritzeko. Gaualdi biziki goxoa, 2020an hirugarren aldikotz iragan zena.\n2019ko bigarren egitasmo nagusia herriko bestak ziren.\nOstiral gauean, John Makek aurkeztutako hipnosi-ikuskizun bat proposatu genuen. Berrogeita hamar bat lagun hurbildu ziren (horietarik batzuek parte hartu zuten hipnotizatuak izanez) eta taloak, ogitartekoak eta edariak dastatu ahal izan zituzten.\nLarunbatean, haurrak (eta guraso batzuk) jostatzera eta krakada hartzera etorri ziren karparen pean, “A Vous 2 Jouer” jokoen artean. Babygym, gaztelu puzgarria, pilota-igerilekua, aire hockeya, traktorea, palak, swing roller… Hor zeuden zaletasun guziak asetzekoak! Bitartean, gure sukaldariak azpikiak erretzeari lotzen ari ziren karraskan. 200 lagun bildu ziren mahaien inguruan Suhiltzaileen Kantuak alaitutako zikiro kari eta haiei esker kantatu zenuten bai eta dantzatu ere! Ondotik, dantzaldia alaitu zuten Katxi taldeko gazteek gaueko laurak arte.\nEgun kargatua genuen igandea: meza, zintzur bustitzea eta Antton Larrandaburu eta Altzukutarrak taldeak alaitutako kantaldia. Azken horiek kasik bi oreneko ikuskizuna eman zuten eta ehun bat lagun bildu zituzten. Ondotik, aurten lehen aldikotz, autozerbitzu moduan prestatu genituen pastak Carbonara eran eta hurbildu ziren hogeita hamar bat lagunei gustatu zitzaizkien. Igande besta zoragarria Izturitzen!\nEhun bat herritar etorri ziren ondoko igandean Bixente Chapeletek eta guk prestatu genuen bazkariaz elkarrekin gozatzeko, Aistrika taldeak alaiturik.\nBulegoari dagokionez, Maritxu HARAMBOURE izendatua izan da lehendakari eta Matthias SANSBERRO lehendakariorde. Bixente CARCELLER diruzain bilakatzen da eta Angelo CARCELLER idazkari egoten da.\nZikiroan parte hartzea apalagoa izanik ere, batzordea animazio horiek antolatzeaz harro dago. Bihotzez eskertzen ditugu boluntario guziak eta gure animazio desberdinetara aldiro etortzen diren herritar guziak.\n← Erberua ACCA Goratik →


Kutzemendi - Wikipedia, entziklopedia askea.\nKutzemendi / Olarizu mendia\n42° 49′ 01″ N, 2° 39′ 46″ W / 42.81691°N,2.66272°W / 42.81691; -2.66272Koordenatuak: 42° 49′ 01″ N, 2° 39′ 46″ W / 42.81691°N,2.66272°W / 42.81691; -2.66272\nKutzemendi edo Olarizu mendia Gasteizko hegoaldean dagoen muino bat da, Olarizu landa eremuaren alderik gorena. 709 metroko garaiera du, eta Gasteizko hirigunetik oso hurbil dago. Irailean festa bat ospatzen da mendi tontorrean, gailurreko gurutzearen ondoan. Berez zailtasunik gabeko igoera den arren, neguan izotzak zaildu egiten du, oso irristakor egiten baitu bidea.\nKutzemendiko aztarnategia[aldatu | aldatu iturburu kodea]\nMuinoaren gainaldean dago Kutzemendiko aztarnategia: Burdin Aroko herrixka gotortu baten arrastoak dira (K.a. IX. mende-K.a. III. mende bitartekoak). Aztarnategi hori monumentu multzo sailkapenarekin kultura ondasuntzat izendatzeko espedientea abiarazita dago 1995az geroztik, eta horrenbestez babes berezia du Kutzemendik.\nJose Migel Barandiaranek aurkitu zuen aztarnategi hori, 1926an, eta ordutik hainbat ikerketa arkeologiko egin dira. Kokaguneak kastroen egitura tipikoa zeukan, eta harresi bat bazuela aurkitu da.\n↑ Eusko Jaurlaritzako Kultura, Gazteria eta Kirol sailburuordearen erabakia, 1995eko urriaren 16koa, Gasteizko (Araba) Kutzemendiko herrixkako eremu arkeologikoa kultura ondasun gisa monumentu multzo izendapenaz izendatzeko espedienteari hasiera emateko dena. Euskal Herriko Agintaritzaren Aldizkaria, 212. zenbakia, 1995-10-16.\n↑ Arabako Diputatu Kontseiluaren 2000ko abenduaren 27ko 135/2000 Foru Dekretuaren iragarkia, Gasteizko Hiri Antolamenduko Plan Orokorra berrikusteko espedienteari buruzkoa. Euskal Herriko Agintaritzaren Aldizkaria, 36. zenbakia, 2001-02-20.\n↑ Francisco Olarreaga Tellechea (Eusko Jaurlaritzako Ingurumenaren Plangintzaren zuzendaria): Vitoria-Gasteizko Udalak sustatutako «Vitoria-Gasteizko Hiria Antolatzeko Plan Orokorra» izeneko planaren iraunkortasun-txostenaren edukia finkatzen duen 2010eko azaroaren 29ko erreferentzia-dokumentua, Eusko Jaurlaritzako Ingurumenaren Plangintzaren Zuzendaritza, 2010-11-29.\nKutzemendiri buruzko informazioa Gasteizko udalaren webgunean.


Baratxuri tincture ontziak garbitzeko: tibetar errezeta elixir eta bere aldaerak vodka, limoi eta eztia, eta baita esnea erregimena gorputza gaztetzeko. - Baratza - 2019\nBaratxuri baratxuri jantzia, barietate eta harrera erregimena\nGaixotasunen tratamendurako, naturak naturan eskuzabalki eman zien landareen inguruan erabiltzen saiatu dira beti. Errezeta jakintsu asko etorri gara antzinatik.\nGorputza garbitzeko antzinako metodoen artean, baratxuri izpirituaren tinctura ezaguna da, bizitzeko eta elikatzeko betiereko gaztearen elixir izenez ezagutzen dena.\nArtikulu honek zehatz-mehatz azalduko dizu nola sendatu medikazioa alkoholarekin edo vodka, zein eraman behar den eta zer gorputz garbitzeko eta sendatzeko metodo honekin hartu behar den kontuan.\n"Gazteen elixir "aren historia\nZer erabiltzen da?\nUrratsez urrats argibideak nola egosten\nNola hartu gorputza garbitzeko eta gaztetzeko?\nJengibrea, limoi eta eztiarekin\nTibeteko fraideen errezeta klasikoa\nGorputza, gazteria eta iraupena garbitzeko Tibeteko medikuntza errezeta klasikoa bi osagai baino ez dira: alkohola eta baratxuria. Modu berezian prestatuta Alkohola tincture gorputza garbitzeko esnea aplikatzen da soilik araberakoa da.\nBaratxuri propietate onuragarriak gehienak udazkenean pilatzen dira, beraz, prestatu eta eraman une honetan, ilargiaren faseak kontuan hartuta.\nBaratxuri hortzak freskoak eta osoak izan behar dute, duela 4 hilabete baino lehen. Alkohola - kalitate medikoa, 70 gradutik gorako indarra duena. Sukaldaritza ilargiarekin hasten da. Uste da baratxak prozesu metabolikoak erregulatzen dituela eta gorputzeko sistema guztien lana hasteko gai dela.\nTincture aldaketak daude, osagai osagarriak barne:\nAlkoholaren ordez vodka erabiltzen da. Droga osagai bakoitzak bere gorputzeko efektu onuragarriak ditu.\nTibetarren arabera, jengibrea behazunaren gaixotasunak tratatzen ditu, non odola, gibela, hesteak, maskuri begiak eta begiak gorputzeko toki zaurgarria diren.\nLimoi C bitamina eta ascorbic azido edukia handia dute, hotzeriak eta hanturazko gaixotasunak tratatzen dute.\nEztia efektu tonikoa du, gure gorputzak behar dituen hogeita lau elementuetatik hogeita bi ditu.\nBaratxekin konbinatuta, aurreko produktuek gaixotasun askorekin aurre egiteko medikuntza eraginkorra da. Eta osagai horien ondorioz tincture zaporea atsegina bihurtzen da.\nSendatzeko agente bat egiteko ontziak garbitzeko sekretua Tibetetik etorri gara.. 1971n, monasterio budista baten espedizio bat aurkitu zuten antzinako errezeta batekin, hau da, hizkuntza modernoetara itzuli zen. Zientzialariek ikertu ondoren, Tibeteko fraideek garatutako tresnak sendatzeko propietate bikainak ditu.\nSobietar garaian, eskuz idatzita edo berridazitako errezeta, jendearen eskuetara joan zen, gaur egun, ohitura mediko tradizionaleko bildumetan eta Interneteko hainbat guneetan hartu du.\nTibetaren tincadura bizitasuna berreskuratzen du, ontzietan gantzak eta kare-gordailuak eraginkortasunez puskatzen ditu.\nZepak eta toxinak garbitu ondoren, azken hau elastikoa bihurtzen da, odola azkarrago mugitzen da, gorputzak gaztetzen du.\nGarunaren, kardiobaskularren eta beste barne-organoen lana hobetzen du.\nTresna gaixotasun kroniko ugarik garaitzeko gai da, larruazala kolore leuna eta osasuntsua itzultzeko.\nHorrez gain, alkohola tincture:\nmiokardioko infartua, angina, esklerosi, trazua eragozten ditu;\nkolesterol plakak, hainbat tumore sortzea eragozten du;\nzarata eta mina buruan borrokan;\nikusmena berreskuratzen du;\narreta eta memoria hobetzen ditu;\nsistema immunologikoa indartzen du;\ndigestio-sistemaren funtzionamendu normala estimulatzen du;\ngizonen sexu funtzioa berreskuratzen du;\nnerbio-sistemaren funtzionamendu osasungarria ziurtatzen du;\negoera fisiko fisiko eta jarduera handitzen du.\nAipatutako efektu guztiak baratxuri sendatzeko propietateen bidez lortzen dira, bitamina eta mineral ugari biltzen dituena.\nLandarako jasotzen den alicina da antioxidatzaile indartsuena; kolesterola "txarra" odol-hodien hormak garbitzen ditu, plaka ateroscleroticekin aktiboki borrokatzen da eta hipertentsoarentzako oso erabilgarria da.\nBaratxuren barnean dagoen beste substantzia biologikoki aktiboa ajoena da, odola gutxitzen du eta odol clots sortzea galarazten du. Zelula mailan bitaminak energia-truke prozesuak hobetzen dituzte eta gorputzaren babes-funtzioak indartzen dituzte. hots baratxuri kaltetutako zelulak ugaltzea eragozten du, bakterioak hil eta toxinak kentzen ditu.\nAlkoholaren presentzia tincture konposizioan dela eta, debekatuta dago epileptikoak, haurdunak eta edoskitzeak, 12 urtetik beherako haurrak erabiltzea debekatuta.\nEra berean, gaixotasun gastrointestinalen, Hemorroideak, giltzurrun gaixotasun akutuen, prostatako gibelaren, banakako intolerantzia baratxuri eta alkoholaren gaixotasun akutua contraindicated da.\nBaratxuri gorputzean gertatzen diren prozesu guztien aktibatzaile indartsua denez, horien gainean oinarritutako drogak kontrolatzeko efektu kaltegarriak ekar ditzake. Hori dela eta, gaixoek mediku bat kontsultatu behar dute tincture aplikatu aurretik..\nTibeteko tincture klasikoa etxean erraz prestatzen da. Horretarako beharko duzu:\nbaratxuria zuritu - 350 g;\nmediku alkohola - 200 g\nGarbitu eta lehortu baratxuria.\nEgurrezko, zeramikazko edo buztinezko mortero batean, galdarako egoera moldatu.\nEdalontzi batetik edukiontzi batean jarri.\nItxi eta jarri leku ilun eta fresko batean 10 egunez.\nBerriro jarri edukiontzia eta beste 3 egunetan azpimarratu.\n20 minutu lehenago otordu aurretik egosi "elixir gaztea", 50 ml esne tincture dripping.\nHasi harrera jaitsiera batekin gosariarekin, ondorengoa handituz gero ondorengo otorduekin (hiru bazkariak esatea). Beraz, edan 5 egun.\nBosgarren egunean afari egiteko 15 tarteak izan behar dira.\nOndoren, 6. egunetik aurrera, tincture kopurua jaitsiera murriztuko da gosari, bazkari eta afari bakoitzarekin, eta egunaren amaieran 10ean beherakada berdina izango da.\n11 egunetik aurrera, 25 tanta gehituko zaizkio esnea bazkari bakoitzaren aurretik. Hau jarraitzen du tincture guztiak erabiltzen arte.\nNormalean urtarrilean botikak hartzea amaitzen da. Bost eta sei urtero behin erabiltzea gomendatzen da.\nPrestatutako tincture ez da hondatzen, hainbat urtez gorde daiteke. Uste da zenbat eta luzeagoa azpimarratzen duen, gehiago sendatzen ditu propietate.\nbaratxuri zuritua - 500 g;\n40 gradu gradu bikoitza - 0,5 litro.\naplikazio: Aurreko errezeta bezala, baratxuri xehatu egiten da, vodka betez eta bi astez emango da.\nJaten 7 zazpi tanta otorduak 30 minutu, egunean hiru aldiz baino gehiago ez.\nIkastaroaren iraupena - hamar egun.\nTibeteko errezeta arabera, baratxuri sendatzeko infusioa prestatzeko bideoa ikustea eskaintzen dugu.\nbaratxuri - 0,5 kg;\njengibrea - 0,5 kg;\nJengibrea eta baratxuria ondo garbitu, garbitu eta lurrean garbitu behar dira.\nOndoren, bota vodka, itxi tapa eta hoztu bi aste.\nEgunero tincture astindu behar da.\nHartu 1 koilaratxo egunean otorduak baino 30 minutu lehenago, ikastaroa - 1 hilabete.\nKonposizio hau pisua galtzea ona da.\nbaratxuri - 400 g;\njengibrea erroa - 400 g;\neztia - 2 koilarakada;\nlimoiak - 5 pieza;\nBaratxuri zurituak, jengibrea eta limoiak xehatu egiten dira, eztia eta vodka bota, bi asteetan hozkailuan azpimarratu. Hartu koilaratxo bat egunean hiru aldiz, hilabete batez, 20-30 minutu otorduak baino lehen, ur epel kopuru txikiarekin.\nBaratxuri tinctures erabiltzean, gutxienez 2-2,5 litro ur edan behar duzu egunean.mugitu ahalik eta gehien, substantzia kaltegarriak kentzea gertatzen denez.\nEz gomendatu tinctura erabiltzea beste alkoholik gabeko produktuekin, hau da, edozein alkohol utzi beharko zenuke. Komenigarria da tratamenduan erretzea, bizimodu osasuntsua eramatea. Honek baratxen errezeta efektua hobetuko du.\nBaratxuri hainbat gaixotasun tratatzeko erabil daiteke. Papillomak, errinitisa, odola, potentziak, hemorrhoidak, birusetatik, warts, immunitatea, hortzentziak eta belarritasuna nola aplikatzen den jakitea eskaintzen dugu.\nTibeteko tincture berriro ere berretsi egiten du jendeak naturan harmoniatsuan sartzen direla eta haien tratamendurako beharrezko guztia ateratzea. Eta, hala ere erremedio ezin da panazea jotzen gaixotasun guztientzathaiek tratatzen saiatu diren guztiek osasunean, indarrean, arintasunean eta umore onean hobekuntza nabarmena erakusten dute.\nGeranioa laguntzen al du belarriekin?\nPear "Abbot Vettel": landaketa arrakastatsuaren ezaugarriak eta sekretuak\nCopyright 2019 \_ Online larre nekazaria \_ Baratxuri baratxuri jantzia, barietate eta harrera erregimena


Getxoko barrutiak delitu-tasa baxua mantendu du, %28,51 mila biztanleko 2020an, Covid eta osasun-alertako neurrien urtean\nGetxoko Ertzain-etxeak, Uribe Kosta eskualdera hedatutako polizia-eremuan, -%1,75 murriztu zuen arau-hausteen eta delituen urteko tasa; izan ere, 2019ko %29,01etik 2020ko %28,51ra jeitsi zen mila biztanleko tasa. Orokorrean gertatu den bezala, iaz ondarearen eta pertsonen aurkako delitu estrategikoek behera egin zuten. Gorakadarik nabarmenena Internet bidez egindako iruzurren gorakadari dagokio.\nIazko datu estatistikoetan eragina izan zuten COVID-19 delakoaren harira osasun-araudiaren ondorioz hartutako neurriek, konfinamendu-aldia eta mugikortasun-murrizketak barne. Oro har, mila biztanleko kriminalitate-tasa zertxobait jaitsi da (-%1,75).\nEuskadiko delinkuentzia-kasuen azterketa 2020


Euskara eta txakolina\nAsko dira aurrean promesa\nEta barruan eza.\nEuskal Herri sarri dago busti\nEguzki egunetan mahats ondo narrasak\nLurrunak arras egosi.\nBaina euskarak ere balio al du lurrean?\nMahatsaren orpotik dator\nEdango neukela beterik basua! Klink!\nNik zuri zuk neri agur eginaz alkarri\nBasua txit garbi beharko da ipini\nTxakolinak on egin.\nEuskal herriko mahasti zaleei\nBai kantatzen diet\nHerriko ardoa ontzen baitute\nNeke askoren truke\nMerke asko saltzeko\nMerke asko bada ere\nNeke askoren truke.\nHerri bat bizi dugu\nHerri zahar jatorra\nEta haren sustarra\nEta haren sustarra.\nKanta dezagun nekazari\nKanta dezagun arrantzale\nKanta dezagun langileen\nJaso dezagun euskara...\nJaso dezagun jaso dezagun\nJaso dezagun batera.


Lege oharra - Ezarri\nEzarri, S.A. enpresak Informazioaren Gizarteko Zerbitzuei eta Merkataritza Elektronikoari buruzko uztailaren 11ko 34/2002 Legean xedatutakoa betetzen du, baita Informazioaren Gizartea Sustatzeko Neurriei buruzko abenduaren 28ko 56/2007 Legean eta Datu Pertsonalak Babesteko abenduaren 13ko 15/1999 Lege Organikoan eta hura garatzen duen araudian ezarritakoa ere; hori dela-eta sortu du lege-ohar hau.\nEzarri SA da www.ezarri.com domeinuaren jabea.\nHelbidea: Zubierreka Industrialdea 58\nDonostia - Lazkao. PK: 20210 (Gipuzkoa)\nhelbide elektronikoa: info@ezarri.com\nGipuzkoako Merkataritza Erregistroan dago erregistratuta, 379. liburukian, 169. folioan, 6313. orrian, 1. inskripzioan.\nEzarrri SA enpresak beirazko mosaikoa fabrikatu eta banatzen du.\nWeb-orri honen helburua uneko bezeroei eta erabiltzaile berriei enpresak eskaintzen dituen produktuei, zerbitzuei eta berritasunei buruz informazioa eskaintzea da. Web-orrian sartzeko erabiltzaile izan beharra dago, eta horrek, lege-ohar honetan adierazitako baldintza guzti-guztiak, inolako salbuespenik gabe, onartzea dakar berekin. Horregatik, web-orrian sartzen zaren bakoitzean lege-ohar hau irakurtzea gomendatzen dizugu, baldintzak aldatu egin baitaitezke.\nEzarri SA enpresak bere-berea du web-orri honen zerbitzua edota edukiak hobetzeko, aldatzeko edo ezabatzeko eskubidea, inori kontsultatu gabe eta aldez aurretik jakinarazi beharrik gabe.\nWeb-orri honetako edukiak irakurle guztiei informazio komertziala eta korporatiboa eskaintzeko sortu dira. Ezarri SAk ez du bere gain hartuko eduki horiek edo haien egiazkotasunak hirugarrenei eragin diezaieketen kaltea, ezta beste web-orri batzuetarako esteken bitartez baliatzen diren edukiek eragin diezazkieketenak ere.\nWeb-orri honetan eskainitako eduki guztien (testuak, irudiak, soinuak, audioak, bideoak, diseinuak, sorkariak, softwarea...) jabea Ezarri SA da, eta, hala ez balitz, hirugarren pertsonak izango dira jabeak. Horiek erreproduzitzea baimenduko da iturria aipatzen bada eta gure web-orrian sartzeko esteka adierazten bada.\nEzarri SA ez da erabiltzaileek edukiak erabiltzeagatik sor daitezkeen kalteen erantzulea izango, ezta horiek indarrean dagoen edozein legezko xedapen urratzeagatik sor daitezkeen kalteena ere\nWeb-orri honek «cookieak» erabiltzen ditu. Cookieak zure ordenagailuan gordetzen diren testu-fitxategiak dira, eta haien helburua webguneari laguntza eskaintzea da, erabiltzaileek hura nola erabiltzen duten aztertzeko. «Cookie» horrek ez du, inolaz ere, zuri buruzko informazio pertsonalik eskainiko. Cookieak informazio estatistikoa biltzeko soilik erabiliko ditugu.\nErabiltzaileak nabigatzailea konfiguratzeko aukera dauka, eta horrela, fitxategi horiek ez instalatzeko aukera ere badu; dena dela, haiek ez instalatuz gero, baliteke web-orriak eskaintzen dizkion funtzio guztiak erabili ezin izatea.\nAtariaren arduradunek ez dute beren gain hartuko bertan egon daitezkeen kanpoko estekekin lotutako inolako erantzukizunik.\nBaldintza Orokor hauek Espainiako legeak arautzen ditu. Aldeek, hala nahi badute, egokitu ahal zaien beste edozein eskubideri uko egin eta erabiltzailearen bizilekuko epaitegien eta auzitegien menpe egotea onartzen dute gatazkak ebazteko.


Ukrainiako gerra eta euskal familia bat – Euskal Herria ★ Donbass Elkartasun Komitea\nIrati Armentia / Zuzeu (zuzeu.eus)\nUkrainian Donbasseko gerra krudelean jende asko hil egin zen eta beste askok egoera latza sufritu zuten. Honen berri izan nuen Euskal Herrian bizi den mutil bati esker. Hau jakiteak kuriositatea piztu zidan eta honen gainean ikerketa txiki bat egitea erabaki nuen. Dena den ezin izan nuen informazio gehiegirik eskuratu, izan ere, gai honek bere senitartekoen artean hautsak harrotzen dituen gaia da. Zehatz-mehatz, haien gurasoen artean, ika mika gogorra izan ohi dute betidanik, alde batetik ama ukraniarra delako eta beste aldetik aita errusiarra baita. Baina hara non, EHn bizi den beste emakume baten berri izan nuen eta honen bidez, bai, informazio gehiago lortzeko aukera suertatu zitzaidan.\nIkaragarria da emakume honek dakizkien hizkuntza piloa, besteak beste euskara. Azken hau maila txukunean gainera. Bere senarra Iparraldekoa (Ukrainiako iparraldekoa ez, baizik eta “gure” Iparraldekoa, alegia, EHko Iparraldekoa) da, baina Bilbon bizi da duela 10 urte. 2 ume dituzte eta ikastolara joaten dira. Euskaraz aritzen dira naturaltasunez, haien artean, euren umeekin eta gainontzeko gurasoekin. Jarraian, haiekin egindako solasaldia irakurgai duzue.\nOlesia: Mila esker zure denbora emateagatik. Nola bukatu duzu Euskal Herrian bizitzen? Zein izan da zure ibilbidea?\nBa, orain dela 10 urte etorri nintzen. Kieven ikasketak bukatu eta hona etorri nintzen ikastera. Ez nekien Bilbora etorriko nintzela, printzipioz, Europan ikasteko beka bat eskatu nuen, eta nik ikasi nahi nuen arloan Deustuko unibertsitatean eskaintzen zuten soziologia master egoki bat. Orduan, erabakia hartu baino lehen, garraiobide publiko ona zegoela ziurtatu nintzen. Bilbobus zegoela ikusi nuen eta abenturari ekiteko Bilbo onartu nuen ikasteko nire hurrengo hiri bezala. Azkenean berdin zitzaidan non ikasi, Espainian bilatu nuen gaztelaina pixka bat banekielako. Hona heldu nintzenean nire arazo nagusia gaztelania hitz egitea zen, ulertu ondo ulertzen nuen baina hitz egiten zailtasun batzuk nituen. Dena den, ondo moldatzen nintzen ikaskideak oso jatorrak baitziren. Hori bai, aitortu behar dut lehenengo hilabetean burua oso nekatuta izaten ohi nuela.\nJon: Zein da hizkuntza nagusia zuen etxean? Nola moldatzen zarete?\nNik, umeekin, beti euskaraz. Olesiak ukrainieraz eta gure artean nahasketa. Gure artean frantsesez, euskaraz, eta batzuetan espainolez egiten dugu. Ukrainiera ez dut menperatzen.\nNahi ez duguna gaztelania erabiltzea da, umeak hezten direnean hori erabiltzeko joera izango dutelako. Gainera, duela aste batzuk Odeik (ume nagusiak, 3 urtekoa) gaztelania erabiltzen hasi zuela nabaritu genuen eta honek zeharo harritu gintuen. Baina zergatik gaztelera? Eskolan dena euskaraz irakasten diote, bere ikaskide ia guztiak euskaldunak dira, orduan, bere lagun minak gaztelera erabiltzen duela ondorioztatu genuen, honek, bere gurasoekin gaztelaniaz mintzatzen baitu.\nHori ikusita, orain gure helburu nagusia etxean gaztelera erabat moztea da.Gauzak horrela, saiatzen gara gehienbat frantsesez hitz egiten (Olesia). Ni txiki-txikitatik euskara erabili izan dut baina gero frantziara joan ginen bizitzera eta handik aurrera nire eguneroko hizkuntza beti frantsesera izan da. Beno, egon ziren urte batzuk zeintzuetan EEUUn bizi izan nintzela, zehatz mehatz 13 urtetik 18 urtera arte. Bertan ingelesa erabiltzen nuen baina batzuetan ere gaztelera, Mexikoren mugan bizi nintzelako. Horren ostean, Frantziara bueltatu eta Parisen 4 urte egon nintzen lan egiten.\nGero frantziara, Parisen 4 urte. Horren ostean, beste herrialde batean bizitzea nahi nuen, eta hiri ertainak beti gustuko izan ditut, orduan Bilbon lan on bat eskaini zidaten eta pentsatu gabe, hona etorri nintzen. Gainera, nire lanean euskera erabiltzen da, orduan komunikatzeko ez nuen inolako arazorik izan. (Jon)\nOlesia eta Jon: Zergatik aukeratu zenuten Bilbo zuek umeak hazi eta hezteko? Erabaki ona izan zela pentsatzen duzue? Noizbehin pentsatu izan duzue Ukraniara joatea?\nBa egia esan, Bilbon oso eroso bizi ginelako, nik (Olesia) hiri ertain-handietan bizitzeak gustuko dut,gainera jendea oso jatorra da, ez da esaten duten bezain itxia. Hemen beti laguntzeko prest zaudete, adibidez, aipatu dudan bezala, Deustun ikasten nengoenean denok laguntza eskaintzen zidaten.\nNik adibidez Ukrainiarekin konparatzen dudanean, hemengo jendea Ukraniakoa bezain berekoia ez dela nabaritzen dut. Hemen, bakoitza bere bizitzarekin pozik dago. Horren kontra, Ukranian ez da giro alaia nabaritzen. Tristura handia nabaritzen da hango giroan. Orain egoera latzagatik izan likete, baina nire ustez beti izan da horrela. Adibidez, musikan eta artean giro goibel hori ere nabaritu ahal daiteke.\nOlesia: Zer gustatzen zaizu gehien eta zer gutxien EHaz? Bizimodua oso desberdina da zure jaioterriarenarekin konparatuz? Zeintzuk dira ohitura desberdintasun nabarienak?\nEz da oso desberdina, EH alaiagoa da, aipatu bezala, Ukranian giro goibela dago, eta bizitza gogorragoa da bertan. Nire ikuspuntuaren kontra, jende askok Euskal Herriko jendea oso itxia dela esaten dute. Nik ez dut sentsazio hori nabaritu baina, egia da ezin dudala koNparaketa handirik egin, Espainian bizitzen bakarrik Euskal Herrian egon naizelako. Nire aburuz, hemen jendea zuzena da, baina ez itxia. Baliteke nik hori ustea Ukrainian oraindik itxiagoak direlako.\nNabarmentzeko beste desberdintasun bat, jendearen jarrera da. Ukrainian inbidia igartzen. Ukrainian badirudi besteei gauza onak gertatzean haserretzen diela. Gainera Ukraniarrek zuzen erakusten dute inbidia. Hemen, aipatu bezala,jendea pozik dago bere bizitzarekin. Aitzitik,Ukranian badirudi inork ez dela pozik bizi.\nPosible da hemen (EH edo Katalunian) gatazka piztea, Ukrainian bezala?\nBaliteke, bai. Euskadiko jendea nahiko pasiboa eta lasaia dirudi, baina Ukrainian berdin zirudien eta begira nondik, jada 5 urteko gatazka darabilte. Egia da, gatazka Ukraniako eremu zehatza batean nabaritzen dela. Adibidez, nire gurasoak bizi diren lekuan giro lasaia dago.\nGatazkako eremuak ia ia hutsik hutsik geratzen hari dira jendea handik alde egiten ari delako. Aipa dezaket, nire lagun minaren kasua. Hura, Luganskoa eta proukraniarra da baina egoera dela eta, ere handik alde egin behar izan du.


KULTURGINTZA: EUTSI ALA HAUTSI | Kultura | Berria\nKoronabirusaren eragina kulturan\nGuztira, ia 3.500 bazkide batzen dituzte lau elkarteen artean. Aurrera begiratuta lanbroa da nagusi, baina, hain zuzen, kulturgintzaren etorkizun lanbrotsu horri begira jartzeko eskatu die BERRIAk Euskal Herriko lau sortzaile elkartetako zuzendaritzei. Internet bidez batu dira solasaldian Eneritz Artetxe, Ehaze Euskal Herriko Antzerkizale Elkarteko zuzendaritzako kidea; Garbiñe Ubeda, EIE Euskal Idazleen Elkarteko lehendakaria; Aitor Bengoetxea, Musika Bulegoa elkarteko lehendakaria; eta Igor Elortza, Euskal Herriko Bertsozale Elkarteko zuzendaritzako kidea. Tarteka euren ahotsetik, tarteka elkartean kide dituzten lagunekin kontrastatu eta partekatutako jarreretatik, beren kezken berri eman dute guztiek, tarteka itxaropen tanta batzuk ere utziz. Oro har, zalantzaz beteta ikusten dute etorkizuna. Musika jaialdi handirik gabe joango da uda, adibidez, eta ikusteko dago udazkenean zer pasatuko den. Itxura guztien arabera, moldatuta egin beharko dira Bizkaiko Bertsolari Txapelketa eta abenduko Durangoko Azoka, eta, horregatik, epe ertain eta luzera begiratzearen garrantzia ere nabarmendu dute.\nEta, beraz, eutsi ahalko zaio? «Bai, noski», eman du postaz erantzuna lehen kolpean Bengoetxeak, «zer erremedio», eta lauko solasaldia hasi bezain pronto heldu dira zehaztapenak.\nPentsatzekoa da orain baina bat etorriko dela.\nAITOR BENGOETXEA: Bai, baina asko daude. Eutsiko diogu, baina nork? Baina zeri? Baina nola? Musikaren alorrak barruan hartzen ditu Donostiako Tabakalera ondoko pasabidean, kalean, dirua eskatzen dabilen musikariarekin hasi, eta urtean txanpon gehixeago bildu eta bizitza erdi konpondua duenarenganainoko guztiak. Ahula ahulago bihurtuko da, eta indartsua zerbaiti eusteko moduan egongo da. Egiturak, zirkuituak, sarea, ehuna eta hori guztia ahulduko direla, hori da beldurra. Aretoak, esaterako. Kultura Naiz elkartean, adibidez, hamasei areto inguru daude, eta ez dakit zenbat eta nola irekiko diren. Egitura pribatuak dira, diru publikoaren sostengurik gabeak, eta horiek dira musikaren udazken eta neguko babeslekuak. Udakoak gehiago dira jaialdi handiak, herriko festak, kontzertu zirkuituak, eta horiek ere bertan behera gelditu dira, handienetik hasi eta txikienera, domino fitxak bezala. Hori da egituren argazkia, eta hor daude, noski, musikariak ere. Oraintxe irten naiz beste elkarrizketa batetik, eta denetarik entzun dut hor: bertan behera geratzen diren proiektuak, bizirik irauteko diru sarrerak bermatzeko errenta laguntzak eskatzen dabiltzan musikariak... Ikusten dena da izebergaren punta, eta ez du batere itxura onik. Gero etorriko denak beldurra ematen dit. Gaudenok heldu beharko diogu; birpentsatu beharko dugu, eta betiko moduan jarraitu; bueno, betiko moduan ez: okerrago. Eta aurreko krisialditik pixka bat egituratuta eta muskulu pixka bat eginda bageunden, ba, berriro jausi da dena.\nBeste sortzaileentzat ere balio du ahultze orokorrarenak?\nENERITZ ARTETXE: Guk, antzerkilariok, hasieran izan genuen inpresioa hilabeteren edo hilabete biren kontua izango zela hau, eta, gutxienez, udazkenaren bueltan hasiko zela martxan programazioa. Baina oraintxe gure irudipena da urte bukaerara arte iraungo duela, eta jendea hasi da hortik aurrera ere ez ikusten etorkizunik. Lehendik prekarioa zen gure egoera; egituratu barik geunden, eta argi geratu da geroko zer edo zer behar badugu, ba, berregituratze bat behar dugula, edo beste egituratze bat. Krisi honetan argi ikusi da egitura faltaren ebidentzia hori, eta argi geratu da, era berean, momentu honetan bizi dela ahalduntze baten beharrizan hori. Orain arte egituratu barik eta erdigunean jarri barik egon gara, gure beharrizanak entzunarazi barik. Hasteko, guk eduki behar dugu argi hori, eta, gero, neurri jakin batzuk adostu beharko genituzke, eta gobernuek eta udalek kontsekuente izan behar lukete horrekin.\nIGOR ELORTZA: Orokorrean, artistak mugatu dira sortzera, eta egon da idazteagaz edo kanta egiteagaz bakarrik obrak bere bidea berez egingo zuen uste moduko bat. Hedapen lanaz arduratzea gaizki ikusita egoteraino, sortzailearen lanaren ikuspegi bohemio eta, aldi berean, etxekalte horren ondorioz. Nire ustez, oraingoan espabilatzen ez bagara, ez dakit zer beharko dugun ahalduntze hori gerta dadin. Bertsolariok badaramatzagu 30 urte pasa egituratzen, eta bertsozaleek, profesionalek zein amateurrek, zaleekin batera egin dute bide hori, eta iritsi gara ahalik eta egitura burujabeenak sortzera eta hedapenerako, antolakuntzarako eta dokumentaziorako bitartekoak geure eskuetan hartzera.\nEgituratze hori lagungarri izan daiteke kolpeari eusteko?\nI. ELORTZA: Ematen du honek denbora luzetxo baterako emango duela, eta darwinismo sozio-kultural-ekonomiko gogor bateko pare bat urte datozela. Eutsiko zaion baino gehiago, nik buruan dudana da zer egin dezakegun eusteko. Elkartean iruditzen zaigu behar dugula epe ertainerako begirada bat eta sosegu pixka bat, kultur mundua ere jausi litekeelako, batetik, halako produktibismo batean, eta, bestetik, boluntarismo-aktibismorako desbideratze bat ere egon daitekeelako. Horregatik da garrantzitsua epe ertaineko begirada. Kulturgileok, eta kulturgile esatean sortzaileez gainera, kudeatzaileez eta zaleez ere banabil, birkokatze bat behar dugu guztiok, testuinguru berri batean gaudelako, eta honek aldarte sozial berri bat utziko duelako. Adibidez, espero dugu zuzenekoa bueltatuko dela, baina digitala ere geratuko da. Eta garrantzitsua da kudeaketan bitartekoen burujabetza ahalik eta handiena hartzea, eta horretan garrantzi handia du zaleekin egindako bide horrek. Horrek erakutsiko du zer eskaini eta eskatu diezaiekegun erakundeei, hedabideei, hezkuntzari eta babesle pribatuei.\nIdazleen Elkarteko kideen artean gutxiengoa izango dira idazle profesionalak. Eutsi ala hautsi, zer gertatuko da?\nGARBIÑE UBEDA: Oso garbi daukat hautsi egin behar dela. Honek ez du putzik balio; lehen ere ez zuen balio. Idazle gutxi dira profesionalak edo horretaz bizi direnak, eta profesionalak direnek ere ez dute idatzi bakarrik egiten; ezin zara idatziz bakarrik bizi, eta, orduan, badira erdi kazetari, erdi hizlari, erdi bertsolari... denetatik egiten dute, eta halako amalgama bat dira. Baina horiek gutxi batzuk dira, ze gehienak beste ofizio batean aritzen dira, idazkuntzak ez duelako bizitzeko ematen, eta horiek denak izugarri puteatuta zeuden lehendik ere. Imajinatu liburu bat argitaratu eta haren promozio edo antzeko zerbait egin nahian joan zarela, demagun, irakurle klub batera, eta hori kobratu ahal izateko, 200 euro mixerable, behar dituzu sinadura elektronikoa eta faktura eta beste hamaika gauza. Absurdora iritsi da egoera inoiz. Autonomoetan alta eman behar zenuen, hilabetean minimo 300 euro ordainduz, 200 kobratu ahal izateko. Gainera, aipatutako amalgama horiek ere eskoletan daukate diru iturri handi bat: beren liburuak aurkeztera joaten dira, baina hori ogasunarentzat beste epigrafe batean dago; hezkuntza da hori, eta horrela txoratzen dute jendea. Kultura zaku bat da, eta hezkuntza beste bat, eta guk egon behar dugu zaku batean edo bestean, baina ezin da, ze denetatik lardaskatu behar duzu, bestela ezin zarelako bizi. Sistema da penagarria, eta euskarara ekarrita, are penagarriagoa.\nBereizketa hori arazo iturria da, hortaz.\nG. UBEDA: Gero eta gutxiago sinisten dut sektoreetan eta halako bereizketetan; idazle, musikari, bertsolari: denok antzeko muinean gaude, eta zein da gure problema latza? Euskara. Ez dago modurik hor bizitza duinik egiteko. Ustez bitartekoak jartzen zaizkigu, baina gezurra da, ze sortzaile horiek ezin dute hortik bizimodua atera. Ez da negar egiteagatik, eta ez da koronabirusagatik: lehendik zetorren gauza bat da, eta egungo egoerak agerian jarri ditu gauzak. Eta gauzak are ageriago uzten dituen burla bat izan da Eusko Jaurlaritzaren diru laguntza horiena. Hautsi beharrarena hortik dator. Gu ez gara kultura sektorea. Kultura guretzat lausoegia da; kultura ez, gu transbertsalagoak gara. Benetan sinisten badugu euskarak eta gure kulturak egiten gaituela, kultura egiten duten horiek dinamizatu behar dituzu, horiek direlako bazka ematen dizutenak. Kulturaren alor horretatik bakarrik joz, gu beti galtzaile gara; idazleen kasuan, behintzat, nabarmen. Euskararena ez bada, ez dakit zein den gure muina.\nNolakoak izan behar lukete laguntzek etorkizunean kulturgintza bideragarri egiteko?\nI. ELORTZA: Bat: ez gabiltza eskean. Eta bi: ez gaude zain. Larrialdi egoera batean aringarri suerta litezke laguntzak eskuratzen dituztenentzat, baina hori besterik ez dira. Gainera, den beste diru da, ez du ia ezertarako ematen; denboran mugatua da; zozketa bidezko kontu horri buruz ere luze egin daiteke berba; eta gero baldintzena dago, eta hor epigrafeena sartzen da, adibidez. Bertsolarion kasura joanda, egoera oso paradoxikoa da, ze, kasu konkretuak aipatzearren, Euskal Herriko azken hiru txapeldunak ezingo dira Eusko Jaurlaritzaren laguntza horretara aurkeztu ere, epigrafeen kontuagatik, eta izango dira, edozein adierazpide eta hizkuntzatan, azkeneko hiru hamarkadatan plaza gehien egingo zituzten hiru artistak. Hirurak dira autonomoak, eta hirurek dituzte fakturak, baina ez dira sartzen laguntzak jaso ahal izateko egon behar luketen epigrafe zehatzetan. Ezingo dira aurkeztu ere egin, eta, ostera, aurkeztu ahalko dira Espainiako Gobernuak autonomo guztientzako zabaldu duen etenaldirako laguntzetara.\nG. UBEDA: Teorian, galdu duzunaren konpentsazio bat dira laguntza horiek. Gezurra da; ez dute konpentsatzen. Hasteko, bertsolari batzuek ezin dute, idazle batzuek ezin dute, idazle eta gidoilarien epigrafetik kanpo utzi dituztelako, adibidez. Eta konpentsazio bat izan behar lukeen arren, eskuak lotzen dizkizun zerbait da azkenean, zeren, oker ez banago, diru laguntza jasotzen duzun bitartean, ezin duzu fakturarik egin; beraz, ezin duzu lanik egin. Eta, gainera, zer kopuruz ari gara? Ze miseria bat izango da. Bostehun euro? Eta horrek lotzen zaitu gerora lan ezin egitera. Etorri litezkeen lanetarako ez dizu aukerarik uzten. Hori ez da diru laguntza bat, eta ematen du ohore bat egiten ari direla. Nik ulertzen dut egoera honetan oso zaila duzula laguntzak erraz ematea, justifikatu behar direla, nahi duzun guztia, baina, mesedez, tranparik ez. Ni orain Iparraldean nago, eta egin beharreko eskaera oso sinplea zen; azaldu nuen iaz zenbat diru irabazi nuen eta aurten ez dudala irabazi. Zin egin dut hori horrela dela, sinistu didate, eta dirua eman didate. Gero, beharbada, pasatuko dira inspektoreak, eta konprobatuko dute dena, baina hainbeste txorakeria gabe.\nEta aurrerantz begira, beraz, zein litzateke eskaria?\nA. BENGOETXEA: Honek erakusten digu lehendik lan egiteko zer modu zegoen, zer egitura, sortzeko zer modu, kontsumitzeko zer modu... Eta hori guztia ikusita, lau tiritarekin gabezia guztiak tapatzea oso zaila da. Eta, gero, gainera, hasten bazara musikarien artean ere ohikoak diren egun bakarrerako alta eta bajak ere kontuan hartzen, ba, musikarien ehuneko txki-txiki-txiki batek jaso ahalko ditu laguntza horiek. Etorkizunera begira, auto-eraketan eta ahalduntzen eta autonomia maila gehiago lortzen egin behar da indarra.\nE. ARTETXE: Galdera da ea zer izan daitekeen baliagarria, ezta?\nBai. Zer-nolako tresna behar duen kulturak orain.\nE. ARTETXE: Guk ez diegu bakarrik aktoreei begiratzen: guk geruza guztiei erreparatuta ikusten dugu antzerkia, bertsolariek bertsolaritza moduan; eszenografoak, zaleak, antzokiak... Bakoitzak horma juridiko bat dauka. Badaude autonomoak, badaude enpresak eta badago denetarik, baina badago figura horietatik guztietatik pixka bat daukan jende asko ere; collage modukoak dira antzerki munduko asko. Igual zazpi proiektutan sartuta dago, eta haietako batean autonomoa da, beste batean kontratupean dago, beste batean kontratatzen... Profil hori ere hor dago. Aktoreen kasuan hori gertatu da, eta pentsatzen dut musikarien eta teknikarien kasuan ere gertatuko zela, larrialdi egoera hasi zenean pertsona horiek guztiak bajan zeudela, ze ibiltzen gara lanaren arabera alta eta baja ematen. Momentu horretan, esan didatenez, jende gutxi-gutxi zegoen lanean alta emanda, %20 bakarrik, eta beste guztiak kanpoan geratu dira, eta horregatik dabiltza enpresak eta antzerki taldeak eta abarrekoak horri buelta eman nahian. Artistarenganako begirada zabalagoa beharko litzateke, gauza hauek guztiak ez izateko hain konplikatuak. Gure collage izaera honi dagokionez, pentsatzen dugu, adibidez, Iparraldean dagoen intermitentziaren figurak nahikoa erraztuko lukeela kontua. Ez bakarrik orain, larrialdi egoeran, baizik eta gero ere bai. Figura horrekin, artista ez dago hain zortearen menpe, orain altan eta orain bajan, figura horrek kontenplatzen duelako denboraldi oso bat.\nI. ELORTZA: Nik uste dut oinarrizko hiru lerro bota litezkeela. Lehen lerroa Eneritzek aipatu duen hori litzateke: gure espezifikotasunari toki legal bat ematea. Topatzea, aitortzea, eta gizarte segurantza, intermitentzia aukera eta abarrekoekin sortzaileei beren baldintzak ematea. Bigarren lerroa, berriz, kultur bitartekari eta antolatzaileei ere dagozkien neurriak ezartzea litzateke; adibidez, kulturarentzako BEZ zergaren gaiari helduta. Gure kasuan, adibidez, Lankuk [Bertsozale Elkarteak 2003an sortutako kultur zerbitzuetarako enpresak] antolatzen duenean saio bat, %21eko BEZa aplikatu behar du, eta horrek asko zailtzen du bai Lankuren lana, bai antolatzaileena ere. Eta gero kontuan hartu behar da, era berean, kulturan orokorrean, baina euskarazko kulturan bereziki, herri mailako antolakuntza asko dagoela, eta horiek ere halako linbo juridiko batean topatzen direla, kobratzeak nola egin ere oso ongi ez dakitela. Administrazioarentzat erraza litzateke horrentzat guztiarentzat aholkularitza moduko bat ipintzea.\nEta hirugarren lerroa?\nI. ELORTZA: Beharrezkoa da kultur kudeaketaren ikuspegi soziala ere badaukaten politika instituzionalak egotea. Hitzarmenak behar dira hemen gauden moduko elkarteekin, apur bat epe ertainera lan egiteko sosegu pixka bat eskainiko dutenak, hezkuntza egitasmoetan ere sartzeko, hedabideetan egin daitekeen lana ikusteko... Nik uste dut aipatu ditudan hiru horiek ez direla beste munduko ideiak, ez direla gauzatzen hain gaitzak. Eta horiek egingo balira, askoz hobeto egongo ginateke, ze, zintzo esanda, orain arte ez dira egon horrelako baldintzak, eta inportanteak direnak egiturazko baldintzak dira.\nE. ARTETXE: Uste dut kudeaketaren erabaki asko udalen kontura utzi direla. Ahalduntze horrez guztiaz aparte, horregaz bat, gure berba ere entzun beharko lukete, eta kontuan hartu guk zer beharrizan daukagun lanean jarraitzeko. Entzutea apur bat. Eusko Jaurlaritzak ez du egin, adibidez, ez praktika onen gidarik, ez egin beharrekoen bestelako zerrendarik ere, eta udal askotan erabaki batzuk hartzen dabiltza onenak ez direnak. Batzuek ez dakite zer egin, eta bururatzen zaien aurreneko gauza egiten dute, eta programazioa bertan behera uzten dute. Erremedioa izango zen adostea zer komeni litzatekeen egitea, gauza guztiak ez bertan behera geratzeko, ze leku batzuetan egon da, bai, jendea emanaldiak kobratu dituena, nahiz eta ez egin. Hemen ez. Adibidez, ondo legoke atzeratzeko konpromisoa hartzea. Bi gauza horiek: batetik, entzutea, eta, bestetik, praktika onen gida moduko hori, zeri heldu jakiteko.\nEuskarazko sorkuntzaren zaurgarritasun berezia nabarmendu duzue, eta esan liteke euskal kulturak bi dentsitate gune nagusi dituela: bertsolarien kasuan, bertsolari txapelketak, eta idazle, antzerkigile eta musikarien kasuan, Durangoko Azoka. Ez dirudi horiek ere orain arte bezala egingo direnik. Zer ondorio du horrek?\nG. UBEDA: Beharbada mesederako ere izan daiteke. Durangoko Azokak sekulako ikusgarritasuna ematen zuen, baina egun batzuetan bakarrik. Kritika batzuk bazeuden, ez Gerediaga elkarteari bereziki, baizik eta sistemari eginak; nola bihurtzen garen azoka egun batzuetarako, eta merkantilismo hori eta abar. Gainera, izan den erakusleiho fisiko hori digitala izan daiteke aurrerantzean. Eta bilgune bat izan daiteke gaurkoa bezalako saioak egiteko, gogoetarako.\nA. BENGOETXEA: Nik dakidala hasiak dira horretan Gerediagakoak. Baina, bai, bi-hiru egunetako enpatxuak ez du urte osorako jaten ematen.\nG. UBEDA: Guk ez daukagu erakusleihorik inon. Argitaletxe bakoitzak du berea, bertsozaleek edukiko dute berea, musikari batzuek edukiko dute zerbait, baina inon ez gaude elkarrekin denak.\nA. BENGOETXEA: Euspotify egingo dugu [Irribarreak].\nG. UBEDA: Gune potolo bat beharko genuke euskal kultura osoa erakutsiko duena. Hori ez dago, eta hor egon daiteke urteko uzta osoa, egon daitezke sortzaileen eztabaidak eta nahi duzun guztia, baina behar dugu leiho bat non agertuko garen.\nI. ELORTZA: Behar da leiho hori, bai, eta behar da gurea izatea, eta monetizatzea ere bai neurri batean. Horregatik esaten nuen kultur sortzaileak ahaldundu behar direla, baina zaleekin batera, eta ahalik eta egitura burujabeena egon dadin. Txapelketen kontuari dagokionez, oso inportanteak dira, bai ekonomikoki, bai eta beste ikuspegi askotatik ere, eta oraintxe bertan Bizkaiko Txapelketa eta Xilaba txapelketa ere airean daude. Udazkenean egitekoak dira, baina, klaro, udazkenak zer gizarte girotan harrapatuko ditu bertsolariak, zaleak... Plaza geldi badago, zer zentzu du txapelketa bat egiteak? Zelan egin ahalko da? Herriek, udalek, babesleek... zer aldarte dute orain, zer dakite udazkenean zelan egongo diren, eta horrek kezkatzen gaitu. Eta, bestetik, orain ematen du urrun dagoela, baina 2021ean da jokatzekoa Euskal Herriko Txapelketa Nagusia, eta momentu honetan ez daukagu ziurtatzerik legalki egin ahalko den ere.\nE. ARTETXE: Liburuak, ikerketak eta horrelako gauzak dira gure esparruan salbatzen direnak. Oholtza gainean gertatuko denari buruz ez dakigu askorik. Egia esan, ez dago euskarazko antzezlanak ikusteko eta esperientziak partekatzeko gune askorik: Aulestiko Adel (Bizkaia), Azpeitiko Antzerki Topaketak (Gipuzkoa), Gasteizko Baratza aretoak sortutako jaialdia... Baina izan dira egitasmo solteak, eta ez dakit hori dena zertan geratuko den. Gure kasuan, beldurra da ea kontu telematiko hau ez den izango bakarrik une bateko gauza, baizik eta ordezkatze baten hasiera. Azken batean, antzerkia pertsonen presentzia fisikoaren aldarrikapen bat da; humanitate arrasto hori dauka, ze jende bat elkartzen da, eta igual hori da antzerkiaren ezaugarririk garrantzitsuena. Buruhauste horregaz hainbat jende topatu dut.\nMusika jaialdiak bertan behera geratzen ari dira egunez egun.\nA. BENGOETXEA: Bilboko BBK Live erori da, Azkena Rock Festibala, Bay of Biscay, Euskal Herria Zuzenean... Denak! Donostiako Jazzaldia eta Gasteizkoa geratzen dira. Ez dakit 2021ean egongo diren. Krisi honek bertan behera bota ditu oso indartsuak ziruditen egiteko modu batzuk, eta orain udazken-neguetarako aretoak geratuko zaizkigu, eta, lehen esan dudan bezala, horiek ere ezbai handi batekin.\nG. UBEDA: Bada krisi honek guztiak pizten didan esperantza bat, ze, azken batean, formatu txikia indartuko da orain, eta formatu txiki horretan gu sekulakoak gara! Horri heldu behar zaio. Askotan demostratu du euskaldunon herri honek sekulako gauzak asmatzen dakiela, musikariekin, marrazkilariekin; formatu txikiko gauza polit asko egin dira, eta nik udazken oparoa etorriko dela ikusten dut. Instituzioei begirako harreman horretan, bestetik, guk ere sinistu behar dugu daukagun boterean, egin ditzakegunetan eta gure hizkuntza honetan. Baina zer egin behar den hori sinistarazteko? Hori beste kontu bat da. Hezkuntzan eta beste toki askotan egin behar da lan hori, eta ez dut ikusten halakorik. Harrotasun gehiena nik bertsolarien artean ikusten dut; beste guztiok ez daukagu harrotasunik. Hor daukagu problema.\nI. ELORTZA: Guztiz bat nator formatu txikiei buruz esandakoarekin, ze gure kasuan ere elementurik ikusgarriena txapelketa nagusia da, eta finala, baina urtean zehar egiten diren milatik gora bertso saio horiek ere inportanteak dira, eta horietan, gutxi gorabehera, batzen den ehun laguneko jende hori da gure indarra, gure funtzioa, gure sendotasuna, errotzea eta abarreko guztiak dakartzanak.\nApirilaren 21ean eta 22an, mila sortzailek baino gehiagok bat egin zuten greba digitalarekin. Bizi zuten estualdia salatzeko, egun horietan eduki kulturalik ez partekatzea erabaki zuten, baina beste hamaika eskari ere biltzen zituen deialdiak. Kulturgintzako eragile guztiak batzeko dei bat egiten zen, kultura nola kudeatu elkarrekin adosteko, erakundeekin parez pare eserita. Hori da bidea?\nA. BENGOETXEA: Zail zait elkarte moduan horri erantzutea. Nik ulertzen dut eskaria, eta interesgarria egin zitzaidan hainbeste jende bildu izana, baina oso zaila iruditzen zait bilkura hori nola artikulatu daitekeen imajinatzea. Egin beharreko zerbait dela ere ikusten dut, lehen aipatu ditugun baldintzak eta azpiegiturak eta bestelakoak lortze bidean, baina eredu talka bat ikusten dut. Kualitate desberdinak daude gure jardunetan ere, eta profesionaltasun mailan, herrigintzaren eta militantziaren puntu desberdinetan dago jendea, eta ez dakit nola artikulatu ahalko litzatekeen hori guztia. Era berean, inoiz baino gehiago ikusten ditut korronte bateratsuak. Euskararen inguruan, formatu txikien inguruan, zero kilometroko kulturarenean... Hortik hasita zabaltzen joan daitekeen zerbait egon daiteke, eta ikusi ditut hor zantzu positiboak, baina gero goazenean jadanik egitura handiagoetara, hor talka handiagoak daude. Nola artikulatzen da BBK Live bat Baratza aretoarekin, poesia emanaldi batekin eta Literaturiarekin? Positibotzat hartzen dut, baina kosta egiten zait aurrera begira nola bideratu daitekeen pentsatzea.\nE. ARTETXE: Niretzat sorpresa izan zen zenbateko atxikimendua izan zuen deialdi horrek, eta hor ikusi zen pil-pilean zegoen zer edo zer, eta jende pila bat sentitu zela horretara deituta, eta uste dut horrek esaten duela zer edo zer. Eta ikusten zen hor ere ahalduntzeko beharrizana.\nG. UBEDA: Elkartearen barruan denetariko iritziak daude, eta nik ere neurea eman dezaket bakarrik. Ulertzen dut zer zegoen greba horren atzean, baina greba hitzak niri atentzioa eman zidan, hori ez zelako greba bat: hori beste zerbait zen.\nG. UBEDA: Lehendik ere batere ikusgarri ez ginenok itzali behar genuen; zergatik ez japoniar erara egin greba? Baina egoera zena zen, eta ez zegoen aukerarik hitz egiteko, zen greba bai ala greba ez. Bazegoen hor zerbait niri askorik gustatu ez zitzaidana. Dena den, pasatu da, eta eduki zuen arrakasta. Orain problema da guzti hori nola artikulatzen den, eta ea nork hartuko duen lidergoa, ze norbaitek lidergoa hartu beharko du, bestela, horrek ez duelako funtzionatuko, eta ez delako gertatuko. Gauzak gertatzen direlako ahalegina eginez, eta ahalegina da orduak sartzea eta bultzatzea, eta ez dakit zeinek egingo duen hori. Ni bueltatzen naiz betikora. Nire ustez, euskarak gehiago lotzen gaitu kulturak baino. Ez dut banaketa lerrorik ikusten kulturaren eta euskararen artean, hain dago lotuta dena, eta hain da dena bat. Horrekin nahikotxo tematu nintzen egun haietan. Gero ikusi dut oso ondo atera dela, eta poztu nintzen, baina uste dut zaku zabalago bat behar genuela, eta euskara da nire zaku zabal hori.\nI. ELORTZA: Nik neuk uste dut grebaren punturik positiboena dela agendan ipini zela kultura nahiko nabarmen astebetean zehar, eta, esango nuke, gainera, euskarazko kulturaren inguruan ardaztuta, eta indar asko batu zen hor. Esan diren gauza asko ere ulertzen ditut, eta bat nator askorekin, baina uste dut badaudela bi zailtasun multzo. Bata da Aitorrek eredu talka deitu duena, ze edozein arlo antolatzeko, gutxienez, badira hiru logika: instituzionala, merkatukoa, eta gizarte antolaketarena; eta horretan katramilatuko bagina, oso zaila izango litzateke ezerk aurrera egitea. Eta bigarren zailtasun multzoa osatzen du ordubete pasatxo honetan ikusi dugun kultur munduaren askotarikotasun horrek; badirelako txikiak, handiak, adierazpide diferenteak, hizkuntzak eta abarrekoak. Hor katramilatuko bagina ere oso zaila litzateke aurrera egitea. Honek balio izatekotan batera aurrera egiteko gaur egun, aurrera egitekotan, minimotako egiturazko baldintza batzuk lortzeko lan egiten edukiko genuke esparrua. Eta lehen aipatutako batzuk badira denok behar ditugunak, eta denon egoerak hobetuko lituzketenak. Gizarte segurantzari forma ematea, bata, eta bitartekaritza eta antolaketa esparru horiei baldintza egoki batzuk ematea, bestea; uste dut gutxienez horiek konpartitu daitezkeen bideak direla, eta denok indartuko gintuzketenak. Lehen aipatu dudan hirugarren puntu horretan, ordea, kulturaren ikuspegi sozialari dagokion horretan, hor topatuko ginateke aipatutako bi zailtasun multzoekin. Baina minimo batzuetan aurrera egin daiteke. Ikusi beharko da nork lideratuta, eta egin ote daitekeen mila laguneko batzar bat eta abar, baina minimoetan egin daiteke.\nMintzola Fundazioa desegingo dute\nPatronatuko kideek aho batez erabaki dute ibilbidea amaitutzat ematea. Euskaltzaindiari proposatu diote lekukoa har dezala ahozkotasunaren ikerkuntzan eta hedapenean. Erabakiaren ondorioz, Mintzolaren eta Bertsozale Elkartearen proiektuak fisikoki bananduak egongo dira aurrerantzean, eta, horrenbestez, ahozkotasunaren lanketa beste modu batera egingo dute.\nTrajeriaren gudukan ere, garaile\nPettarreko lau herrik paratutako 'Abdelkader' pastoralaren lehen agerraldiak arrakasta izan du. Berriz antzeztuko dute ostiral arrats honetan eta abuztuko lehen bi igandeetan\nInon baino alaiagoa\n'Ta zer ez da berdin' Hertzainak taldearen abestietan gehien entzun eta dantzatu direnetako bat da. Lehen diskoko kantu gehienak ez bezala, Josu Zabalak «intimotzat» du, arrakastaren aurreko egoeraz ari da eta.